2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2012. gada 18. decembra noteikumos Nr. 943 „** **Ārstniecības personu sertifikācijas kārtība"**

Izdoti saskaņā ar likuma

„Par reglamentētajām profesijām un

profesionālās kvalifikācijas atzīšanu”

6.panta 1.punktu

Izdarīt Ministru kabineta 2012. gada 18.decembra noteikumos Nr.943 “Ārstniecības personu sertifikācijas kārtība” (Latvijas Vēstnesis, 2013, 1nr.; 2017, 26.nr.; 2017, 184.nr.) šādus grozījumus:

1. Aizstāt 11.5.apakšpunktā vārdus “pamatojoties uz” ar vārdu “izvērtējot”;

 2. Aizstāt 17.punktā vārdus “uz četriem gadiem” ar vārdiem “uz laiku ne īsāku par diviem gadiem un ne garāku par četriem gadiem”;

3. Papildināt 20.punktu ar trešo un ceturto teikumu šādā redakcijā:

“Ja kompetentās pamatspecialitātes, apakšspecialitātes vai papildspecialitātes sertifikācijas komisijas sastāvā nav nevienas attiecīgajā ārstnieciskajā vai diagnostiskajā metodē sertificētas ārstniecības personas, sertifikācijas komisija var pieaicināt attiecīgajā ārstnieciskajā vai diagnostiskajā metodē sertificētas ārstniecības personas piedalīties komisijas darbā. Komisijas sastāvu ar pieaicinātajām ārstniecības personām kopumā pēc kompetentās sertifikācijas komisijas lūguma apstiprina sertifikācijas padome.”;

4. Izteikt 33.punktu šādā redakcijā:

“33. Sertifikācijas padome septiņu darbdienu laikā pēc šo noteikumu 32.punktā minētā priekšlikuma saņemšanas pieņem lēmumu par atteikumu piešķirt sertifikātu vai atļauj sertificējamai ārstniecības personai kārtot sertifikācijas eksāmenu. Pieņemto lēmumu norāda sertifikācijas lapā (2.pielikums). Lēmumu sertifikācijas padome sertificējamai ārstniecības personai un sertifikācijas komisijai paziņo Paziņošanas likumā noteiktajā kārtībā.”;

5. Izteikt 46.punktu šādā redakcijā:

“46. Sertificējamā ārstniecības persona, kura nav nokārtojusi sertifikācijas eksāmenu, atkārtoti to var kārtot ne agrāk kā trīs mēnešus pēc šo noteikumu 42.punktā minētā lēmuma spēkā stāšanās dienas, uz sertifikāta iegūšanu pretendējot šo noteikumu III nodaļā minētajā kārtībā. Ja sertificējamā ārstniecības persona sertifikācijas eksāmenu nav nokārtojusi trīs reizes pēc kārtas, tad atkārtotu sertifikācijas eksāmenu var kārtot ne agrāk kā pēc gada.”;

6. Aizstāt 54.punktā vārdus “resertificējamai ārstniecības personai” vārdiem “profesionālās kvalifikācijas neformālā tālākizglītības pasākuma organizatoram”;

7. Izteikt 61.2.apakšpunktu šādā redakcijā:

“61.2. resertificējamā ārstniecības persona nav iesniegusi visus šo noteikumu 47. punktā minētos dokumentus, ir būtiski nokavējusi šo dokumentu iesniegšanas termiņu vai iesniegtie dokumenti satur nepatiesu informāciju;”;

 8. Papildināt 83. punktu aiz vārda “noteikumu” ar skaitli un vārdu “4.punktā,”;

9. Aizstāt 1.pielikumā vārdus “(personas kods)” ar vārdiem “(personas kods vai ārstniecības personas identifikators)”;

10.Izteikt 2.pielikuma IV sadaļas 21.1.apakšpunktu šādā redakcijā:

“21.1. atļauts kārtot sertifikācijas eksāmenu (norādīt sertifikācijas eksāmena datumu (dd.mm.gggg)) [ ] [ ] .[ ] [ ] .[ ] [ ] [ ] ”.

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I.Viņķele

Vīza: Valsts sekretāre D. Mūrmane-Umbraško